L 135/82
MT
Il-Ġurnal Uffiċjali tal-Unjoni Ewropea
23.5.2023
2.
L-evalwazzjoni tat-tip trid tingħadda b’suċċess, u l-esperjenza prattika meħtieġa trid titlesta fit-3 snin li jippreċedu l-applikazzjoni għall-approvazzjoni tal-klassifikazzjoni fil-liċenzja tal-manutenzjoni talinġenji tal-ajru. 3.
L-evalwazzjoni tat-tip għandha titwettaq b’mill-inqas eżaminatur wieħed preżenti.
L-eżaminatur(i) ma għandux/ma għandhomx ikun(u) involut(i) fit-taħriġ tal-applikant.
(e) Għandu jitħejja rapport bil-miktub u ffirmat li jkun disponibbli għall-kandidat mill-eżaminatur(i) biex jispjega għaliex il-kandidat ikun għadda jew għaliex ma jkunx għadda. 6.
Taħriġ fuq il-post tax-xogħol (OJT) 6.1.
Ġenerali It-taħriġ fuq il-post tax-xogħol huwa t-taħriġ li l-applikant jingħata fuq tip ta’ inġenju tal-ajru partikolari f’post tax-xogħol reali, u jkollu l-possibbiltà li jitgħallem l-aħjar prattiki ta’ manutenzjoni u proċeduri korretti għar-rilaxx għas-servizz.
It-taħriġ fuq il-post tax-xogħol għandu jikkonforma marrekwiżiti li ġejjin: (a) Il-lista tal-kompiti u tal-programm tat-taħriġ fuq il-post tax-xogħol għandha tiġi aċċettata millawtorità kompetenti li tkun ħarġet il-liċenzja tal-manutenzjoni qabel ma tibda t-taħriġ fuq il-post tax-xogħol.
(b) It-taħriġ fuq il-post tax-xogħol għandu jitwettaq f’organizzazzjoni tal-manutenzjoni waħda jew aktar approvata kif xieraq skont dan ir-Regolament għall-manutenzjoni ta’ dak it-tip ta’ inġenju tal-ajru.
Waħda minn dawk l-organizzazzjonijiet għandha tikkontrolla t-taħriġ fuq il-post taxxogħol.
(c) L-applikant għandu jkollu liċenzja tal-kategorija A, B jew L5 qabel ma jagħmel it-taħriġ fuq il-post tax-xogħol jew ikun lesta t-taħriġ tat-tip teoretiku u akkumula mill-inqas 50 % tar-rekwiżit talesperjenza bażika (il-punt 66.A.30) fir-rigward tal-kategorija tal-inġenju tal-ajru li jkun qed jiġi mħarreġ għalih.
(d) L-applikant għandu jibda u jlesti t-taħriġ fuq il-post tax-xogħol fi żmien 3 snin qabel l-applikazzjoni għall-ewwel approvazzjoni tal-klassifikazzjoni tat-tip.
Mill-inqas 50 % tal-kompiti tat-taħriġ fuq il-post tax-xogħol għandhom isiru wara li jitlesta t-taħriġ tat-tip teoretiku relatat talinġenju tal-ajru.
(e) L-applikant għandu jagħmel taħriġ fuq il-post tax-xogħol taħt il-gwida ta’ mentor jew mentors ikkwalifikati, fuq bażi ta’ superviżjoni personali, li matulha l-mentors jivverifikaw l-għarfien tekniku, il-ħiliet, u r-responsabbiltajiet ta’ persunal li jiċċertifika tipiku.
Matul it-taħriġ fuq il-post tax-xogħol, il-mentors jittrażmettu wkoll l-għarfien u l-esperjenza lill-applikant, filwaqt li jipprovdu l-pariri, l-appoġġ u l-gwida meħtieġa.
(f) Kull kompitu għandu jiġi ffirmat mill-applikant u għandu jirreferi għal karta tal-impjieg/karta taxxogħol reali, eċċ.
Il-mentors għandhom jivverifikaw u jikkontrafirmaw il-kompiti mwettqa matul it-taħriġ fuq il-post tax-xogħol, minħabba li għandhom jassumu r-responsabbiltà għall-kompiti fillivell tal-persunal ta’ appoġġ jew tal-persunal li jiċċertifika, kif applikabbli, skont il-proċedura tarrilaxx għas-servizz.
(g) Mat-tlestija sodisfaċenti tal-programm tat-taħriġ fuq il-post tax-xogħol, il-mentors għandhom joħorġu rakkomandazzjoni għall-valutazzjoni finali tal-applikant li għandha titwettaq minn assessuri maħtura.
6.2 Kontenut tat-taħriġ fuq il-post tax-xogħol u ġurnal ta’ abbord tat-taħriġ fuq il-post tax-xogħol It-taħriġ fuq il-post tax-xogħol għandu jinkludi serje ta’ attivitajiet u kompiti rappreżentattivi talklassifikazzjoni tat-tip ta’ inġenju tal-ajru, tas-sistemi, u tal-kategorija ta’ liċenzji li għaliha saret applikazzjoni u jista’ jkopri aktar minn kategorija waħda ta’ liċenzji.
It-taħriġ fuq il-post tax-xogħol għandu jiġi ddokumentat f’ġurnal ta’ abbord tat-taħriġ fuq il-post taxxogħol li jirrapporta dan li ġej: (a) l-isem tal-applikant; (b) id-data tat-twelid tal-applikant; (c) l-organizzazzjoni(jiet) tal-manutenzjoni approvata/i fejn ikun sar it-taħriġ fuq il-post tax-xogħol;